Nomadland (rolprent)

Nomadland is 'n Amerikaanse dramafilm uit 2020 wat geskryf en geregisseur is deur Chloé Zhao. Die film is geïnspireer deur die gelyknamige nie-fiksieboek van die skryfster Jessica Bruder. Die hoofrolle word vertolk deur Frances McDormand en David Strathairn.

Nomadland is tydens die Venesiaanse Rolprentfees van 2020 bekroon met die Goue Leeu, die prys vir die beste film. 'Nomadland' Scoops Golden Lion At Venice Film Festival – Full List Of Winnners Deadline.com, 12 September 2020

Verhaal
Wanneer 'n middeljarige vrou deur die finansiële krisis van 2007–2008 (Groot Resessie) haar loopbaan en besittings verloor, besluit sy om soos 'n hedendaagse nomade met 'n minibus deur die Westelike Verenigde State te reis.

Rolverdeling
 Frances McDormand as Fern
 David Strathairn as Dave
 Linda May as Linda May
 Charlene Swankie as Swankie
 Bob Wells as Homself
 Derek Endres as Derek
 Peter Spears as Peter
 Tay Strathairn as James

Vervaardiging
In 2017 het die skryfster Jessica Bruder die boek getiteld Nomadland: Surviving America in the Twenty-First Century vrygestel. Dit is nie-fiksie werk wat die uitwerking van die kredietkrisis van 2007-2008 op Amerikaanse werkers beskryf, en hoe hulle daardeur gedwing is om as hedendaagse nomade en werksoekers rond te swerf. Die regte op die boek is in 2017 aan die aktrise Frances McDormand en die vervaardiger Peter Spears verkoop.  'Nomadland' First Look: Frances McDormand Stars in Chloe Zhao's 'The Rider' Followup Indiewire.com, 12 Februarie 2019

Chloé Zhao is in 2018 aangestel om 'n draaiboek te skryf en die filmprojek te regisseur. McDormand het Zhao gehuur nadat sy haar film The Rider uit 2017 gesien het.  Director Chloe Zhao Arrives With Early Oscar Contender 'Nomadland' and Next Year's 'Eternals': "It's a Bit Surreal" The Hollywood Reporter, 2 September 2020 In Februarie 2019 is aangekondig dat Searchlight Pictures die projek sou versprei en dat David Strathairn 'n rol sou vertolk.  Chloé Zhao's 'Nomadland' Starring Frances McDormand Lands At Fox Searchlight Deadline.com, 12 Februarie 2019 Soos in die eerste twee films van Zhao, is die res van die rolverdeling aangevul deur nie-professionele akteurs.   Die skiet van die film het vier maande geduur en in sewe deelstate plaasgevind. Die verfilming is gedoen in o.a. die Black Rock-woestyn in Nevada, die badlands van Suid-Dakota, en die beetlande van Nebraska. 

Vrystelling
Die rolprent het op 11 September 2020 sy buiging gemaak tydens die Venesiaanse Rolprentfees en Internasionale Rolprentfees van Toronto (TIFF). Chloe Zhao's 'Nomadland' to Play Venice, Toronto, New York Under Fest Alliance Variety, 27 juli 2020 Op 4 Desember 2020 is die rolprent in 'n geselekteerde aantal Amerikaanse bioskope gewys. Chloé Zhao's #Nomadland, starring Frances McDormand, will open in theaters on December 4, 2020. The Film Stage op Twitter, 17 Augustus 2020 In Europa sal die rolprent op 30 April 2021 vrygestel word via die stromingsdiens Disney+. 'Nomadland' Heading Straight to Disney+ in U.K. The Hollywood Reporter, 4 Maart 2021

Pryse en benoemings
JaarPrys / FeesKategorieGenomineerde(s)Uitslag2020  2020 Venesiaanse Rolprentfees  Goue Leeu  Chloé Zhao  Gewen 2020 Internasionale Toronto Rolprentfees Publieksprys  Chloé Zhao  Gewen2021 National Board of Review Top 10 films van die jaar  Gewen Beste kamerawerk  Joshua James Richards  Gewen78ste Golden Globe-toekennings Beste dramafilm  Gewen Beste regie  Chloé Zhao  Gewen Beste aktrise (drama)  Frances McDormand  Benoem Beste scenario  Chloé Zhao  BenoemCritics' Choice Awards Critics' Choice Award vir beste film  Gewen Beste regie  Chloé Zhao  Gewen Beste aktrise  Frances McDormand  Benoem Beste bewerkte scenario  Chloé Zhao  Gewen Beste kamerawerk  Joshua James Richards  Gewen Beste montage  Chloé Zhao  BenoemBAFTA-toekennings https://maroelamedia.co.za/nuus/sa-nuus/sa-dokkie-wen-by-baftas/ Besoek en opgespoor op 12 April 2021Beste film  Gewen Beste regie  Chloé Zhao  Gewen Beste aktrise  Frances McDormand  Gewen Beste bewerkte scenario  Chloé Zhao  Benoem Beste kamerawerk  Joshua James Richards  Gewen Beste montage  Chloé Zhao  Benoem Beste klank  Chloé Zhao  BenoemAcademy Awards Beste film Uitreiking op25 April 2021 Oscar vir beste regisseur  Chloé Zhao Oscar vir beste aktrise  Frances McDormand Oscar vir beste bewerkte scenario  Chloé Zhao Oscar vir beste kamerawerk  Joshua James Richards Oscar vir beste montage  Chloé Zhao

Verwysings

Kategorie:Amerikaanse rolprente